**ΑΝΑΚΟΙΝΩΣΗ**

**Πρόγραμμα Μεταφοράς Τεχνογνωσίας Συμβουλευτικής Υποστήριξης με αντικείμενο**

**«Ειδικές εφαρμογές του ISO 17025:2017»**

Το Ελληνικό Ινστιτούτο Μετρολογίας (ΕΙΜ), Αυτοτελής Μονάδα του Εθνικού Συστήματος Υποδομών Ποιότητας (ΕΣΥΠ), θα διοργανώσει ένα εντατικό & εξειδικευμένο πρόγραμμα μεταφοράς τεχνογνωσίας συμβουλευτικού χαρακτήρα στο αντικείμενο εφαρμογής του νέου προτύπου ISO 17025:2017 στα Εργαστήρια Δοκιμών και Διακρίβωσης. Το πρόγραμμα θα πραγματοποιηθεί σε επαναλαμβανόμενους κύκλους διάρκειας δύο (2) ημερών ο καθένας, στις εγκαταστάσεις του ΕΙΜ στη ΒΙΠΕ Θεσσαλονίκης, ΟΤ 45, στις **19-20 Νοεμβρίου 2018**, από 09.00 έως 16.00. Το πρόγραμμα θα υλοποιηθεί με έως 10 συμμετέχοντες με σκοπό τη χορήγηση από το ΕΙΜ πρακτικών συμβουλών για την υιοθέτηση του ISO 17025:2017. Σε περίπτωση υπέρβασης του παραπάνω αριθμού συμμετεχόντων, το ίδιο πρόγραμμα θα επαναληφθεί στον ίδιο τόπο στις **22-23 Νοεμβρίου**.

Ενδεικτικά πεδία, τα οποία θα εξεταστούν είναι:

* Επιτόπου ανάλυση των διαφορών του νέου προτύπου με το παλαιό.
* Διενέργεια επιτόπου μελέτης διακινδύνευσης στόχων που θέτει το εργαστήριο σε εφαρμογή των σταδίων ενός κύκλου διαχείρισης διακινδύνευσης – ειδικότερα: καθορισμός στόχων, ανάλυση κινδύνων, εκτίμηση διακινδύνευσης, αντιμετώπιση κινδύνων, παρακολούθηση και ανασκόπηση.
* Διαμόρφωση επιτόπου της δομής εγγράφων ενός Συστήματος Διαχείρισης για την εφαρμογή του ISO 17025:2017 με αφετηρία μια υφιστάμενη δομή εγγράφων βάσει του ISO 17025:2005.
* Διαμόρφωση επιτόπου μέτρων ασφάλειας πληροφοριών για την προστασία τους ως προς την ακεραιότητα, την εμπιστευτικότητα και τη διαθεσιμότητα τους. Ένταξη αυτών σε έγγραφο (οδηγία ή διαδικασία) του ΣΔ.
* Εφαρμογή του decision rule στη δήλωση συμμόρφωσης με προδιαγραφές / απαιτήσεις που θέτει ο πελάτης.
* Επικύρωση εφαρμογών λογισμικού υπολογισμών και μεταφοράς δεδομένων.

Βασική προϋπόθεση για τους συμμετέχοντες στο πρόγραμμα είναι να έχουν σχετική εξοικείωση με το νέο πρότυπο ISO 17025:2017. Για το σκοπό αυτό, το ΕΙΜ θα αποστείλει στους συμμετέχοντες, πριν την υλοποίηση του προγράμματος, κατάλληλο υποστηρικτικό υλικό, ώστε να διευκολυνθεί η απαραίτητη εξοικείωση τους με το νέο πρότυπο.

Όσοι φορείς επιθυμούν να συμμετέχουν, θα πρέπει να αποστείλουν τη ***Δήλωση Συμμετοχής*** συμπληρωμένη με όλα τα απαραίτητα στοιχεία στο info@eim.gr. Το ΕΙΜ θα ενημερώνει τους ενδιαφερόμενους για τη δυνατότητα συμμετοχής είτε στις 19-20 είτε στις 22-23 Νοεμβρίου ( εφόσον συμπληρωθεί ο αριθμός συμμετεχόντων στις 19-20 Νοεμβρίου) ή ακόμη σε επόμενο κύκλο υλοποίησης του προγράμματος με βάση τη σειρά προτεραιότητας.

Το κόστος συμμετοχής στο πρόγραμμα, το οποίο είναι συμβουλευτική υπηρεσία με κωδικό MES-CON-210, είναι **400 €/συμμετέχοντα πλέον ΦΠΑ 24%** και θα πρέπει να καταβληθεί προκαταβολικά στον τραπεζικό λογαριασμό του ΕΣΥΠ/ΕΙΜ **10 ημερολογιακές ημέρες** πριν την ημερομηνία έναρξης του προγράμματος:

***Εθνική Τράπεζα: Αριθμ. Λογ. 169/470137-24, IBAN: GR94 0110 1690 0000 1694 7013 724,***

***ΚΩΔ. SWIFT ΤΡΑΠΕΖΑΣ-BIC: ETHNGRAA***.

*Σημειώνεται ότι φορείς που έχουν υπόλοιπα οφειλών προς το ΕΣΥΠ/ΕΙΜ, θα πρέπει πρώτα να εξοφλήσουν όλα τα προηγούμενα υπόλοιπα προκειμένου να συμμετέχουν στο πρόγραμμα. Επίσης, κάθε επιπλέον συμμετοχή, πέραν την 1ης, από τον ίδιο φορέα, θα έχει έκπτωση 20%, δηλ. κόστος συμμετοχής 320 €/συμμετοχή.*

Στο καταθετήριο θα πρέπει να αναφέρεται η επωνυμία της εταιρείας. To αποδεικτικό κατάθεσης θα πρέπει να αποσταλεί με e-mail στο info@eim.gr .

Παραδοτέα του προγράμματος θα είναι: βεβαίωση συμμετοχής στο πρόγραμμα, υποστηρικτικό υλικό που θα αποσταλεί από πριν, καθώς και το υλικό (αναλύσεις, μελέτες, εφαρμογές) που θα αναπτυχθούν στη διάρκεια υλοποίησης του προγράμματος.

Πληροφορίες: info@eim.gr, τηλ. 2310-569 999, 990, 987